ຊາວອາເມຣິກັນ 6 ຄົນ ເສຍຊີວິດ ໃນການໂຈມຕີ ຢູ່ອັຟການີສຖານ
ເຈົ້າໜ້າ​ທີ່ກະຊວງ​ຕ່າງປະ​ເທດ ກັບພະນັກງານ​ພົນລະ​ເຮືອນ​ ກະຊວງ​ປ້ອງ​ກັນ​ປະ​ເທດ​ ສຫລ ​ແມ່ນລວມຢູ່ໃນພວກ​ເສຍ​ຊີວິດ ​ໃນການວາງລະເບີດ ວັນເສົາວານນີ້.
ເຈົ້າໜ້າທີ່ກະຊວງຕ່າງປະເທດສະຫະລັດສາວຄົນນຶ່ງ ກັບພະນັກ ງານພົນລະເຮືອນຄົນນຶ່ງຂອງກະຊວງປ້ອງກັນປະເທດສະຫະລັດ ແລະນາຍໝໍຊາວອັຟການີສຖານຄົນນຶ່ງ ເສຍຊີວິດເມື່ອວັນເສົາ ວານນີ້ ເວລາລະເບີດລົດຄັນນຶ່ງໄດ້ແຕກຂຶ້ນໃສ່ຂະບວນລົດຂອງ ເຂົາເຈົ້າທີ່ແລ່ນກາຍໄປ ຂະນະເດີນທາງເອົາປື້ມໄປແຈກຢາຍໃຫ້ ເດັກນັກຮຽນທີ່ໂຮງຮຽນອັຟການີສຖານແຫ່ງນຶ່ງ ການໂຈມຕີດັ່ງກ່າວ ຊຶ່ງເກີດຂຶ້ນຢູ່ແຂວງ Zabul ທາງພາກໃຕ້ຂອງ ອັຟການີສຖານ ຍັງໄດ້ສັງຫານທະຫານອະເມຣິກັນສາມຄົນ ການ ໂຈມຕີບັ້ນນຶ່ງອີກຕ່າງຫາກ ຢູ່ທາງພາກຕາເວັນອອກຂອງປະເທດ ເມື່ອວັນເສົາວານນີ້ ກໍໄດ້ສັງຫານພົນລະເຮືອນສະຫະລັດອີກຄົນ ນຶ່ງ ທີ່ເຮັດວຽກໃຫ້ລັດຖະບານ ທ່ານ ຈອນ ແຄຣີ ລັດຖະມົນຕີຕ່າງປະເທດສະຫະລັດ ເວົ້າວ່າ ເວລາທ່ານໄປຢ້ຽມຢາມອັຟການີສຖານເມື່ອອາທິດຜ່ານມານີ້ ທ່ານໄດ້ພົບປະກັບເຈົ້າໜ້າທີ່ກະຊວງຕ່າງປະເທດຍິງຜູ້ເຄາະຮ້າຍຄົນນັ້ນ ທີ່ບໍ່ໄດ້ມີການເປີດເຜີຍຊື່ໃຫ້ຊາຍໃນທັນທີນີ້ເທື່ອ ທ່ານ ແຄຣີກ່າວເຖິງຜູ້ກ່ຽວວ່າເປັນຍິງທີ່ມີຄວາມສະຫຼາດ ມີຄວາມສາ ມາດແລະກະຕືລືລົ້ນທີ່ຈະຮັບໃຊ້ແລະມີຄວາມ ໝັ້ນໝາຍອັນເລິກເຊິ່ງ ຕໍ່ປະເທດຊາດຂອງພວກເຮົາ ແລະຕໍ່ການສ້າງ ຄວາມແຕກຕ່າງທີ່ດີຂຶ້ນ ໃຫ້ແກ່ຊາວອັຟການີສຖານ ຜູ້ກ່ຽວກໍາລັງເດີນ ທາງໄປກັບຄົນກຸ່ມນຶ່ງເພື່ອນໍາປື້ມໄປບໍລິຈາກໃຫ້ແກ່ພວກນັກຮຽນ ຢູ່ Qalat ເມືອງຫຼວງຂອງແຂວງ Zabul ເວລາລະເບີດໄດ້ແຕກຂຶ້ນ ການໂຈມຕີສອງບັ້ນເມື່ອວັນເສົາວານນີ້ ມີຂຶ້ນໃນຂະນະທີ່ ນາຍພົນ Martin Dempsey ປະທານເສນາທິການຮ່ວມ ສະຫະລັດໄດ້ເດີນທາງໄປເຖິງອັຟການີສຖານ ເມື່ອພົບປະ ກັບເຈົ້າໜ້າທີ່ອະເມຣິກາ ແລະອັຟການີສຖານ ແລະຕີລາຄາ ກ່ຽວກັບວ່າ ຄວນຈະປະທະຫານສະຫະລັດໄວ້ຫລາຍເທົ່າໃດ ຢູ່ໃນອັຟການີສຖານ ເພື່ອຊ່ວຍເຝິກອົບລົມທະຫານອັຟກາ ນີສຖານ ຫຼັງຈາກປີໜ້າ ຄາດວ່າ ນາຍພົນ Dempsey ກໍຈະໄປຢ້ຽມຢາມທະຫານອະເມຣິກັນຢູ່ ເຂດສະໜາມ ອັນເປັນພາກສ່ວນຂອງຄວາມພະຍາຍາມເພື່ອວາງແຜນ ກ່ຽວກັບບົດບາດຂອງສະຫະ ລັດຢູ່ໃນອັຟການີສຖານ ຫຼັງຈາກສະຫະລັດຖອນພົນລົບຂອງຕົນອອກໄປພາຍໃນທ້າຍປີ 2014 ນັ້ນ